open-index/open-wikipedia-markdown huggingface dataset:
बोधा

**बोधा** (जन्म: 1767, मृत्यु: 1806) हिन्दी साहित्य के रीतिकालीन कवि थे। उन्हें विप्रलम्भ (वियोग) शृंगार रस की कविताओं के लिये जाना जाता है। वर्तमान उत्तर प्रदेश में बाँदा जिले के राजापुर ग्राम में जन्मे कवि बोधा का पूरा नाम बुद्धिसेन था। वर्तमान मध्य प्रदेश स्थित तत्कालीन पन्ना रियासत में बुद्धिसेन के कुछ सम्बंधी उच्च पदों पर आसीन थे। इस कारण बोधा को राजकवि का दर्ज़ा प्राप्त था। हिंदी साहित्य का इतिहास नामक हिन्दी ग्रन्थ में आचार्य रामचन्द्र शुक्ल ने बोधा के नीति सम्बन्धी अनेक छन्दों का उल्लेख किया है। नकछेदी तिवारी द्वारा सम्पादित पुस्तक *बोधा कवि का इश्कनामा* में इनकी शृंगारपरक कविताओं को देखा जा सकता है।

## संक्षिप्त परिचय
आचार्य शुक्ल के अनुसार बोधा एक रसिक कवि थे। पन्ना के राजदरबार में बोधा अक्सर जाया करते थे। राजदरबार में सुबहान (सुभान) नामक वेश्या से इन्हें बेहद प्रेम हो गया। महाराज को जब यह बात पता चली तो उन्होंने बोधा को छह महीने के देशनिकाले की सजा दे दी। वेश्या के वियोग में बोधा ने *विरहवारीश* नामक पुस्तक लिख डाली। छह महीने बाद राजदरबार में हाजिर हुए तो महाराज ने पूछा - "कहिये कविराज! अकल ठिकाने आयी? इन दिनों कुछ लिखा क्या?" इस पर बोधा ने अपनी पुस्तक विरहवारीश के कुछ कवित्त सुनाये। महाराज ने कहा - "शृंगार की बातें बहुत हो चुकीं अब कुछ नीति की बात बताइये।" इस पर बोधा ने एक छन्द कहा-

*हिलि मिलि जानै तासों मिलि के जनावै हेत, हित को न जानै ताको हितू न विसाहिए।**होय मगरूर तापै दूनी मगरूरी करै, लघु ह्वै के चलै तासों लघुता निवाहिए॥**बोधा कवि नीति को निबेरो यही भाँति अहै, आपको सराहै ताहि आपहू सराहिए।**दाता कहा, सूर कहा, सुन्दरी सुजान कहा, आपको न चाहै ताके बाप को न चाहिए॥*

महाराज ने बोधा से प्रसन्न होकर कुछ माँगने को कहा। इस पर बोधा के मुख से निकला - "सुभान अल्लाह!" महाराज उनकी हाजिरजवाबी से बहुत खुश हुए और उन्होंने अपनी बेहद खूबसूरत राजनर्तकी (सुबहान) बोधा को उपहार में दे दी। इस प्रकार बोधा के मन की मुराद पूरी हुई।

## कृतियाँ
* **विरहवारीश** - वियोग शृंगार रस की कविताएँ,
* **इश्कनामा*** - शृंगारपरक कविताएँ।

== सन्दर्भ ==

== इन्हें भी देखें==
* [[हिंदी साहित्य|हिन्दी साहित्य]]
* [[रीति काल]]
* [[हिन्दी कवियों की सूची|हिन्दी कवि]]
* [[नकछेदी तिवारी]]

== बाहरी कड़ियाँ==
* [https://web.archive.org/web/20131105175407/http://books.google.co.in/books?id=ObFCT5_taSgC#v=onepage&q=bodha%20indian%20poet&f=false *'भारतीय साहित्य का विश्वज्ञान कोश''' (अंग्रेजी में)] - गूगल पुस्तक

श्रेणी:हिन्दी साहित्य
श्रेणी:कवि
श्रेणी:हिन्दी कवि
श्रेणी:रीतिकाल के कवि
इंद्रायणी एक्सप्रेस

२२१०५ और २२१०६ इंद्रायणी एक्सप्रेस एक सुपरफ़ास्ट एक्सप्रेस है। भारतीय रेलवे से सम्बंधित यह रेल मुंबई सी एस टी और पुणे जंक्शन के बीच रोजाना चलती है। इसका नाम पुणे के पास बहने वाली एक नदी इंद्रायणी के नाम पर किया गया है। यह रेल जिसका कि पिछला क्रमांक १०२१ मुंबई से पुणे प्रस्थान के दौरान था तथा १०२२ पुणे से मुंबई आगमन के दौरान था, अब इसे और उन्नत कर दिया गया ह। अब यह सुपर फ़ास्ट ट्रेन हो गयी है। २२१०५ (मुंबई सी एस टी – पुणे जंक्शन) २२१०६ (पुणे जंक्शन से मुंबई सी एस टी)।

## कोच
इंद्रायणी एक्सप्रेस में २ एयर कंडिशन्ड चेयर तथा आठ सामान्य द्वितीय श्रेणी की कार हैं। पास होल्डर्स के लिए २ सामान्य द्वितीय श्रेणी के आरक्षित कोच तथा ५ सामान्य अनारक्षित कोच होते हैं। भारतीय रेलवे के साथ करार पे कोचों की संख्या मांग के हिसाब से कम या ज्यादा की जाती है।

## सेवाएं
इंद्रायणी एक्सप्रेस की शुरुआत पहली बार २७ अप्रैल १९८८ को की गयी थी जो की मुंबई सी एस टी से पुणे के बीच चलने वाली ६ इंटरसिटी कारों में से एक है। दूसरी अन्य कारें १२१२७/२८ मुंबई पुणे इंटरसिटी एक्सप्रेस, ११००७/०८ डेक्कन एक्सप्रेस, ११००९/१० सिंहगड एक्सप्रेस, १२१२५/२६ प्रगति एक्सप्रेस और १२१२३/२४ डेक्कन एक्सप्रेस हैं। २२१०५ इंद्रायणी एक्सप्रेस - तीन घंटे २८ मिनट में १९२ किलोमीटर की दूरी ५५.३८ किलोमीटर प्रति घंटा की रफ़्तार से पूरी करती है। जबकि २२१०५ इंद्रायणी एक्सप्रेस तीन घंटे २० मिनट में १९२ किलोमीटर की दूरी ५७.६० किलोमीटर प्रति घंटा की रफ़्तार से पूरी करती है |

## यात्रा परिपथ
हालाँकि मार्ग का बिजली करण पूरी तरह हो चुका है पर यह ट्रेन डीजल इन्जिन से चलती है। गूटी का डब्ल्यू डी एम् ३ डी इन्जिन मुंबई सी एस टी तक इस ट्रेन को खीचता है।

## समय सारणी
मुंबई सी एस टी से पुणे के लिए चलने वाली छे ट्रेनों में से एक है इंद्रायणी एक्सप्रेस तथा यह सबसे आखिरी में वापस आती है। 
ट्रेन संख्या २२१०५ इंद्रायणी एक्सप्रेस मुंबई सी एस टी से हर रोज ०५ : ४० बजे जाती है तथा पुणे जंक्शन पर ०९ : ०८ बजे पहुंचती है। लौटते समय २२१०६ इंद्रायणी एक्सप्रेस पुणे जंक्शन से १८ : ३५ बजे निकलती है तथा मुंबई सी एस टी २१ : ५५ बजे पहुंचती है। आने तथा जाने वाली दोनों ट्रेनों की मिश्रित समय सारणी इस प्रकार है-

## विचलन की घटना
१ दिसम्बर १९९४ की रात को इंद्रायणी एक्सप्रेस के ब्रैकिंग पॉवर ने कर्जत और लोनावला के बीच, ठाकुरवाडी केबिन के निकट आग लग जाने पर काम करना बंद कर दिया। रनवे ट्रेन निचली पहाड़ी क्षेत्र के तरफ १०० किलोमीटर प्रति घंटा की रफ़्तार से उतर गयी तथा मैदानी क्षेत्र में जाकर रुकी। वास्तविक कारण अभी भी अज्ञात हैं।

## सन्दर्भ

श्रेणी:मेल एक्स्प्रेस ट्रेन
अम्बाला कैंट विधानसभा निर्वाचन क्षेत्र, हरियाणा

**अम्बाला कैंट विधानसभा निर्वाचन क्षेत्र, हरियाणा** हरियाणा के अम्बाला जिले में स्थित एक विधान सभा क्षेत्र है। यह अम्बाला लोक सभा निर्वाचन क्षेत्र के अन्तर्गत आता है।

## विधायक

## सन्दर्भ

## ये भी देखें

* अम्बाला लोक सभा निर्वाचन क्षेत्र

श्रेणी:हरियाणा के विधानसभा निर्वाचन क्षेत्र
श्रेणी:अम्बाला
अटेली विधानसभा निर्वाचन क्षेत्र, हरियाणा

**अटेली विधानसभा निर्वाचन क्षेत्र, हरियाणा** हरियाणा के महेंद्रगढ़ जिले में स्थित एक विधान सभा क्षेत्र है। यह भिवानी महेन्द्रगढ़ लोक सभा निर्वाचन क्षेत्र के अन्तर्गत आता है।

## विधायक

## इन्हें भी देखें
* भिवानी महेन्द्रगढ़ लोक सभा निर्वाचन क्षेत्र

## सन्दर्भ

श्रेणी:हरियाणा के विधानसभा निर्वाचन क्षेत्र
इंद्री विधानसभा निर्वाचन क्षेत्र, हरियाणा

**इंद्री विधानसभा निर्वाचन क्षेत्र, हरियाणा** हरियाणा के करनाल जिले में स्थित एक विधान सभा क्षेत्र है। यह करनाल लोक सभा निर्वाचन क्षेत्र के अन्तर्गत आता है।

## विधायक
इस क्षेत्र के वर्तमान विधायक बीजेपी से राम कुमार है।

## सन्दर्भ

इंद्री विधानसभा का राजनीतिक इतिहास

## ये भी देखें

* करनाल लोक सभा निर्वाचन क्षेत्र

श्रेणी:हरियाणा के विधानसभा निर्वाचन क्षेत्र
शाहाबाद विधानसभा निर्वाचन क्षेत्र, हरियाणा

**शाहाबाद विधानसभा निर्वाचन क्षेत्र, हरियाणा** हरियाणा के कुरुक्षेत्र जिले में स्थित एक विधान सभा क्षेत्र है। यह कुरुक्षेत्र लोक सभा निर्वाचन क्षेत्र के अन्तर्गत आता है।

## विधायक
इस क्षेत्र के वर्तमान विधायक [राम करन काला कांग्रेस पार्टी से  हैं।



== सन्दर्भ ==

== ये भी देखें ==

* [कुरुक्षेत्र लोक सभा निर्वाचन क्षेत्र

श्रेणी:हरियाणा के विधानसभा निर्वाचन क्षेत्र
फिरोजपुर झिरका विधानसभा निर्वाचन क्षेत्र, हरियाणा

**फिरोजपुर झिरका विधानसभा निर्वाचन क्षेत्र, हरियाणा** हरियाणा के मेवात जिले में स्थित एक विधान सभा क्षेत्र है। यह मेवात लोक सभा निर्वाचन क्षेत्र के वोट लिशटआता है।

## विधायक
इस क्षेत्र के वर्तमान विधायक कांग्रेस के मामन खान हैं।

## सन्दर्भ

## ये भी देखें

* मेवात लोक सभा निर्वाचन क्षेत्र

श्रेणी:हरियाणा के विधानसभा निर्वाचन क्षेत्र
फाइव प्वाइंट समवन

**फाइव प्वाइंट समवन** () चेतन भगत रचित एक अंग्रेज़ी भाषा का उपन्यास है।
## सन्दर्भ

## बाहरी कड़ियाँ
*अमेज़न डॉट कॉम पर
*फ्लिपकार्ट पर
श्रेणी:उपन्यास
श्रेणी:दिल्ली में घटित उपन्यास
संतोष आनंद

**संतोष आनंद** (सन्तोष आनन्द) हिंदी (हिन्दी) फिल्मों के क्षेत्र में एक प्रतिष्ठित गीतकार के रूप में जाने जाते हैं।

## पुरस्कार
1974 में, फिल्म रोटी कपड़ा और मकान के गीत- मैं न भूलूंगा और 1983 में प्रेमरोग फिल्म गीत मुहब्बत हैं, क्या चीज के लिए संतोष आनंद को फिल्मफेयर पुरस्कार से सम्मानित किया गया। इसके अलावा 2016 में इन्हें यश भारती पुरस्कार भी प्रदान किया गया।
## रोचक तथ्य
... 

## प्रसिद्ध रचनाएं
* मुहब्बत है क्या चीज....(फ़िल्म: प्रेम रोग)
* इक प्यार का नगमा है।.... (फ़िल्म: शोर)
* जिंदगी की ना टूटे लड़ी .... (फ़िल्म: क्रांति)
* मारा ठुमका बदल गई चाल मितवा .... (फ़िल्म: क्रांति)
*मेघा रे मेघा रे मत जा तू परदेश (फ़िल्म: प्यासा सवान)
*मैं न भूलूंगा, इन रस्मों को, इन कसमों को (फ़िल्म: रोटी कपड़ा और मकान)
*ओ रब्बा कोई तो बताए (फ़िल्म: संगीत)
*आप चाहें तो हमको (फ़िल्म: संगीत )
*जिनका घर हो अयोध्या जैसा (फ़िल्म: बड़े घर की बेटी)
*दिल दीवाने का ढोला (फ़िल्म: तहलका)
*जिंदगी की ना टूटे लड़ी( फ़िल्म: क्रांति)
*चना जोर गरम....(फ़िल्म: क्रांति)
*ये शान तिरंगा (फ़िल्म: तिरंगा)
* पीले पीले ओ मोरे राजा... (फ़िल्म: तिरंगा)
* मैंने तुमसे प्यार किया ...(फ़िल्म: सूर्या)
जैसे भावुक कर देने वाले गीत लिखने वाले संतोष आनंद जी को पूरा भारतीय समाज कभी नहीं भूल सकता।
उनके अनमोल योगदान को बॉलीवूड को भी कभी नहीं भूलना चाहिए।

## सन्दर्भ
संतोष आनंद फिल्म इंडस्ट्री के सबसे चहेते प्रसिद्ध गीतकार रहें हैं। इन्होंने कई फ़िल्मों में गीतों की रचना की।।

(1) पूरब और पश्चिम (1971)

(2) शोर (1972)

(3) रोटी कपड़ा और मकान (1974)

(4) पत्थर से टक्कर (1980)

(5) क़्रांति (1981)

(6) प्यासा सवान (1981)

(7) प्रेम रोग (1982)

(8) गोपीचंद सावन (1982)

(9) जख़्मी शेर (1984)

(10) मेरा ज़बाब (1985)

(11) पत्थर दिल (1985)

(12) लव 86 (1986)

(13) मज़लूम (1986)

(14) बड़े घर की बेटी (1989)

(15) नाग नागिन (1989)

(16) सूर्या (1989)

(17) दो मतवाले (1991)

(18) नागमणि (1991)

(19) रणभूमि (1991)

(20) जूनुन (1992)

(21) संगीत (1992)

(22) तहलका (1992)

(23) तिरंगा (1993)

(24) संगम हो के रहेगा (1994)

## बाहरी कड़ियाँ
* इंसान की फितरत है कभी अर्श पर कभी फर्श पर कभी फर्श पर कभी हर्ष पर 

श्रेणी:फ़िल्मफ़ेयर पुरस्कार विजेता
श्रेणी:फ़िल्मी गीतकार
इनके गीतों को लता मंगेशकर, महेंद्र कुमार, मोहम्मद अजीज, कुमार सानू, कविता कृष्णमूर्ति जैसे अनेक गायकों ने आवाज दी।

हिंदी फिल्मों के शोमैन कहे जाने वाले राज कपूर, मनोज कुमार जैसे अभिनेताओं की फिल्मों के लिए गीतों की रचनाएं की।।

दुखद यह की भारत सरकार ने उनको पदम श्री के लिए नहीं चुना ! 
उनके पुत्र की आत्महाया के पीछे के कारणों को गृह मंत्रालय ने क्या करवाही की ???
Santosh Anand Ji ki arthik sthiti kharab kyon Ho gai thi film industry mein itna rupaye kamane ke bad bhi unka aisa kya Karan raha hoga ki unki arthik sthiti kharab ho chuki hai ???
कमलेश पांडे

**कमलेश पांडे** हिन्दी फिल्मों के क्षेत्र में एक प्रतिष्ठित लेखक के रूप में जाने जाते हैं। रंग दे बसंती, तेज़ाब जैसी प्रसिद्ध फिल्मों के लिए कथा लेखन का श्रेय इन्हें प्राप्त है। 

## पुरस्कार
1989-फ़िल्मफ़ेयर सर्वश्रेष्ठ संवाद लेखन पुरस्कार

## सन्दर्भ

श्रेणी:फ़िल्मफ़ेयर पुरस्कार विजेता
श्रेणी:जीवित लोग
श्रेणी:हिंदी फिल्म पटकथा लेखक
जॉन कॉर्नफोर्थ

**सर जॉन वारकप कॉर्नफोर्थ, जूनियर**, (7 सितम्बर 1917 – 14 दिसम्बर 2013), ऑस्ट्रेलियाईब्रितानी रसायनज्ञ थे जिन्होंने 1975 में प्रकिण्व-उत्प्रेरक अभिक्रिया की त्रिविम रसायन पर कार्य के लिए रसायन शास्त्र में नोबेल पुरस्कार प्राप्त किया। 14 दिसम्बर 2013 को उनका 96 वर्ष की आयु में निधन हो गया।
## सन्दर्भ

श्रेणी:1917 में जन्मे लोग
श्रेणी:२०१३ में निधन
श्रेणी:नोबेल पुरस्कार विजेता
अविभाजित भारत

**अविभाजित भारत** का अर्थ सामान्यतः १५ अगस्त १९४७ को स्वतंत्रता मिलने से पूर्व के भारत से है जिसमें कि वर्तमान पाकिस्तान व वर्तमान बांग्लादेश (पूर्वी पाकिस्तान) की सीमाएं भी शामिल हैं।

## सन्दर्भ

श्रेणी:भारत
श्रेणी:भारत का इतिहास
जैकपॉट (२०१३ फ़िल्म)

***जैकपॉट*** कैज़ाद गुस्ताद द्वारा निर्देशित और सन्नी लियोन, नसीरुद्दीन शाह एवं सचिन जोशी जोशी अभिनीत २०१३ की हिन्दी हास्य रोमांचक फ़िल्म है। फ़िल्म 13 दिसम्बर 2013 को भारत के 1150 पर्दों (सिनेमाघरों) में प्रदर्शित की गई। 

## कलाकार
बॉस (नसीरुद्दीन शाह) गोवा में एक कसीनो का मालिक है। वो फ्रांसिस (सचिन जोशी), माया (सन्नी लियोन), एंथनी (भरत निवास) और कीर्ति (एल्विस) के साथ अपने ही कसीनो में ग़लत तरीक़े से पांच करोड़ रुपए का जैकपॉट जीतने की साज़िश रचता है। वो अपनी साज़िश में कामयाब भी हो जाता है लेकिन फिर साज़िश में शामिल लोग ही एक दूसरे पर रुपए हड़पने का आरोप लगाने लगते हैं। जिससे वो एक-दूसरे के ख़ून के प्यासे हो जाते हैं।

## कलाकार
* नसीरुद्दीन शाह - बॉस
* सन्नी लियोन - माया
* सचिन जोशी - फ्रांसिस
* मकरंद देशपांडे
* भरत निवास - एंथनी
* मनीष वाधवा 
* सुमित कुमार
* डेनियल वेबर - (केमियो)

## फ़िल्मांकन
फ़िल्म का अधिकत्तर भाग गोवा में फ़िल्माया गया। कैज़ाद गुस्ताद ने फ़िल्म की शूटिंग 27 दिन में सम्पन्न की।

## संगीत
# कभी जो बादल बरसे – अरिजित सिह
# फुल झोल – मिका सिंह, आकास सिंह
# बोल बगेर बोल – रेमो फर्नांडिस
# जैकपॉट जीतना – सुनिधि चौहान
# कभी जो बादल बरसे (रिमिक्स) – अरिजित सिंह, ऋषि रीच
# जैकपॉट – मनिष वाधवा
# सब चलता है, सब बिकता यहाँ – जावेद जाफ़री
# कभी जो बादल बरसे (महिला) – श्रेया घोषाल
# नाउ यू सी, नाउ यू डॉण्ट – रमया अय्यर
# कभी जो बादल बरसे (रिमिक्स) – अरिजित सिह

## विपणन
सेंसर बोर्ड ने असभ्य गीत 'सब चलता है, सब बिकता है (एग्ग्जैटली)' को बाहर निकाल दिया जबकि इसका विडियो ऑनलाइन जारी किया गया। फ़िल्म जैकपॉट का प्रथम प्रदर्शन मुम्बई के जुहु स्थित पीवीआर सिनेमा में 12 दिसम्बर 2013 को हुआ जिसमें शाहरुख खान, उर्वशी शर्मा और अन्य हस्थियाँ भी आयीं। सन्नी लियोन ने गुडगाँव, चण्डीगढ़, कोलकाता, मुम्बई और बंगलोर सहित विभिन्न नगरों में फ़िल्म का प्रचार किया।

## समालोचना
बॉलीवुड हंगामा पर तरण आदर्श ने फ़िल्म को 5 में से 3 सितारे दिये। एसकेजे बॉलीवुड न्यूज़ पर सुभाष के॰ झा ने फ़िल्म को "सफलता की कहानी में ट्विस्ट के साथ विरोधी फिल्म" बताते हुए कोई सितारा नहीं दिया। टाइम्स ऑफ़ इण्डिया के रीगन गेविन रासकिन्हा ने फ़िल्म को 5 में से 2 सितारे दिये हैं। इण्डियन एक्सप्रेस के सुभ्रा गुप्ता ने फ़िल्म को केवल 1/2 सितारा दिया है। बॉलीवुड3 के अवद एम॰ ने फ़िल्म को 1.5/5 सितारे देते हुए लिखा है कि केवल नसीरुद्दीन शाह सुन्दर अभिनय किया है वो कुख्यात व्यापार में उम्दा हैं। 

## टिकट खिड़की
जैकपॉट ने पहले दिन कुल एक करोड़ रुपये अर्जित किये।
 
## सन्दर्भ

## बाहरी कड़ियाँ
*
*
*
*
* बीबीसी हिन्दी पर फ़िल्म समीक्षा
श्रेणी:भारतीय फ़िल्में
संदीप आचार्य

**संदीप आचार्य** (४ फ़रवरी १९८४ - १५ दिसम्बर २०१३) एक भारतीय गायक थे। उन्हें टीवी रियल्टी शो 'इंडियन आइडल' के २००६ में जारी दूसरे सीज़न के विजेता के रूप में पहचान मिली। आचार्य मूल रूप से राजस्थान के बीकानेर जिले से थे। उनकी मृत्यु गुरुग्राम के मेंदाता अस्पताल में १५ दिसम्बर २०१३ को पीलिया से हुई।

## पुरस्कार

आचार्य गोल्डन वॉयस ऑफ़ राजस्थान (राजस्थान की स्वर्णिम आवाज) में उपविजेता रहे।

वो २२ अप्रैल २००६ को इंडियन आइडल का द्वितीय संस्करण के विजेता रहे।

## निधन
इंडियन आइडल के द्वितीय संस्करण के विजेता संदीप आचार्य का १५ दिसम्बर २०१३ को सुबह ९ बजे पीलिया की बिमारी के बाद निधन हो गया।

## सन्दर्भ

## बाहरी कड़ियाँ

श्रेणी:1984 में जन्मे लोग
श्रेणी:राजस्थानी लोग
श्रेणी:२०१३ में निधन
शीशराम ओला

**शीशराम ओला** (३० जुलाई १९२७ - १५ दिसम्बर २०१३) राजस्थान से भारतीय राजनीतिज्ञ थे। वो भारतीय राष्ट्रीय कांग्रेस से १५वीं लोकसभा के सांसद और केंद्रीय श्रम मंत्री थे।
## जीवन
ओला का जन्म ३० जुलाई १९२७ को भारतीय राज्य राजस्थान के झुंझुनू जिले के अरड़ावता नामक गाँव में एक जाट कृषक परिवार में हुआ। उनके पिता का नाम चौधरी श्री मंगलराम ओला एवं माँ का नाम श्रीमती सोनी देवी था। उन्होंने मैट्रिक तक शिक्षा प्राप्त की। उनका विवाह श्रीमती शिवदेवी ओला से हुआ।
## राजनीतिक जीवन
सन् १९४८ में वो अपने गाँव अरड़ावता के सरपंच चुने गये और १९५१ तक वहाँ के सरपंच रहे। वो १९५७ और १९६२ के राजस्थान विधान सभा चुनावों में खेतड़ी विधान सभा क्षेत्र से भारतीय राष्ट्रीय कांग्रेस के सांसद रहे। १९६७ के चुनाव में वो स्वतंत्र पार्टी के उम्मीदवार से चुनाव हार गये। लेकिन ३० जून १९६९ को हुए उप-चुनाव में वो खेतड़ी से ही चुनाव जीत गये। वो १९७२ और १९७७ में पिलानी तथा १९८०, १९८५ और १९९३ के विधान सभा चुनावों में झुंझुनू विधानसभा क्षेत्र से विधायक चुने गये। १८ फ़रवरी १९८१ को राज्य सरकार मंत्रिमण्डल में ग्रामीण विकास एवं पंचायतीराज तथा सैनिक कल्याण विभाग के प्रभारी राज्य मंत्री नियुक्त किए गए। उस समय शिवचरण माथुर राजस्थान के मुख्यमंत्री थे। ११ मार्च १९८५ में वो सहकारिता वन एवं पर्यावरण और सैनिक कल्याण आदि विभागों के प्रभारी राज्यमंत्री बने। १६ अक्टूबर १९८५ को उन्हें कैबिनेट मंत्री बनाया गया। ६ फ़रवरी १९८८ को उन्हें राज्य सरकार में जन स्वास्थ्य अभियांत्रिकी भू-जल तथा सैनिक कल्याण विभाग का दायित्व सौंपा गया। १२ जून १९८९ को उनका विभाग बदलकर सिंचाई रावी व्यास नदियों के सिस्टम संबंधित कार्य आबकारी तथा सैनिक कल्याण विभाग दिया गया। वे 8 बार विधायक और पांच बार सांसद चुने गए थे।

## सम्मान एवं पुरस्कार
सैनिक कल्याण कर्यों एवं बालिका शिक्षा के क्षेत्र में विशिष्ट योगदान के लिए भारत सरकार ने उन्हें १९६८ में पद्मश्री से अलंकृत किया गया।
## निधन
१५ दिसम्बर २०१३ को आंत के संक्रमण के कारण गुड़गांव के मेदांता अस्पताल में उनका निधन हो गया। उनकी पत्नी, दो बेटे और एक बेटी है। उनका एक बेटा बृजेन्द्र ओला राजस्थान के कांग्रेसी विधायक हैं राजस्थान की गहलोत सरकार में मंत्री थे।

## सन्दर्भ

श्रेणी:भारतीय राष्ट्रीय कांग्रेस के राजनीतिज्ञ
श्रेणी:1927 में जन्मे लोग
श्रेणी:२०१३ में निधन
__अनुभाग_सम्पादन_नहीं__
सी एन करुणाकरन

**सी एन करुणाकरन** (१९४० – १४ दिसम्बर २०१३) भारत के एक चित्रकार थे। वो केरल ललितकला अकादमी के अध्यक्ष रहे। उनका जन्म सन् १९४० में केरल के तृश्शूर जिले के गुरुवायूर क्षेत्र के बिकट ब्रह्माकुलम नामक स्थान पर हुआ। उन्होंने सरकारी कला एवं शिल्प विद्यालय, चेन्नई से प्रसिद्ध कलाकार डी॰पी॰ रॉय चौधरी और के॰सी॰एस॰ पानिक्कर के साथ डिजाइन और पेंटिंग में डिप्लोमा किया। उनका लघु बिमारी के बाद १४ दिसम्बर २०१३ को कोच्चि में निधन हो गया।
## सन्दर्भ

श्रेणी:1940 में जन्मे लोग
श्रेणी:२०१३ में निधन
श्रेणी:भारतीय चित्रकार
स्वामी आनन्द

**स्वामी आनन्द** (1887 - 1976) एक सन्त, गाँधीवादी कार्यकर्ता तथा गुजराती लेखक थे। वे नवजीवन और यंग इण्डिया आदि गांधी के प्रकाशनों के प्रबन्धक थे। इनके द्वारा रचित एक रेखाचित्र *[[कुलकथाओ]]* के लिये उन्हें सन् १९६९ में साहित्य अकादमी पुरस्कार (गुजराती) से सम्मानित किया गया।</ref स्वामी आनंदने 'बर्फ के रास्ते बद्रीनाथ' पुस्तक लिखी थी।

## इन्हें भी देखें
*महात्मा आनन्द स्वामी (आर्यसमाजी नेता एवं सम्पादक)

## सन्दर्भ

श्रेणी:गांधीवादी
श्रेणी:1887 में जन्मे लोग
श्रेणी:१९७६ में निधन
श्रेणी:साहित्य अकादमी द्वारा पुरस्कृत गुजराती भाषा के साहित्यकार
लीना नायर

**लीना नायर** (1969-) यूनिलीवर के संगठनात्मक विकास और लीडरशिप मामलों की वरिष्ठ उपाध्यक्ष है। वे सेंट जेवीयर्स कॉलेज ऑफ मानेजमेंट से स्नातक की उपाधि प्राप्त की और 1992 में यूनिलीवर की भारतीय शाखा से जुड़ गई। जून 2007 में उन्हें कार्यकारी निदेशक मानव संसाधन के रूप में कार्य करने का अवसर प्राप्त हुआ। इसके साथ ही हिंदुस्तान यूनिलीवर लिमिटेड (एचयूएल) के प्रबंधन समिति में शामिल होने वाली वे पहली महिला बनीं।

**फ्रांस की लग्जरी ग्रुप शनैल ने भारतीय लीना नायर को लंदन में अपना नया ग्लोबल चीफ एग्जीक्यूटिव नियुक्त किया है। (दिसंबर 15, 2021)** 

## जीवन
लीना का गृहनगर कोल्हापुर, महाराष्ट्र है। सेंट जेवीयर्स कॉलेज ऑफ मानेजमेंट जमशेदपुर से स्नातक करने के बाद उन्होने तीन विभिन्न कारखानों क्रमश: कोलकाता, अंबात्तुर, तमिलनाडु और तलोजा, महाराष्ट्र.में अपनी सेवाएँ दी।

## पुरस्कार और सम्मान
* लगातार 5 वर्षों तक बिजनेस टुडे- "सबसे शक्तिशाली महिलाओं 'की सूची. में शामिल। 
* वर्व पत्रिका ने भारत के 50 सबसे प्रभावशाली महिलाओं में उन्हें शामिल किया। 
* एफ आई सी आई (एलो) के द्वारा वर्ष 2008 के यंग वुमन अचीवर इन बिजनेस का खिताब। 
* विश्व मानव संसाधन विकास कांग्रेस द्वारा 2009 में वर्ष के मानव संसाधन (एचआर) अचीवर का खिताब। 
* एन एह आर डी द्वारा "2010 के लिए अनुभवी मानव संसाधन पेशेवर" का खिताब। 
*हिंदुस्तान टाइम्स और स्टार न्यूज प्रतिभा नेतृत्व द्वारा 'लीडर ऑफ दि ईयर' का खिताब। 

## सन्दर्भ


श्रेणी:भारतीय महिला उद्यमी
श्रेणी:1969 में जन्मे लोग
श्रेणी:उद्यमी
श्रेणी:जीवित लोग
श्रेणी:भारत के लोग
श्रेणी:व्यापार में भारतीय महिलाएँ
जगमोहन सिंह राजपूत

**जगमोहन सिंह राजपूत** भारत के एक प्रमुख शिक्षा शास्त्री हैं। राष्ट्रीय शैक्षिक अनुसंधान और प्रशिक्षण परिषद (एनसीईआरटी) के निदेशक रह चुके राजपूत कई अन्य संस्थाओं में महत्वपूर्ण पदों पर कार्यरत रह चुके हैं। इसके अतिरिक्त वे यूनेस्को सहित कई अन्तर्राष्ट्रीय संस्थाओं से भी जुड़े रहे हैं। यूनेस्को ने उन्हें जॉन एमोस कामेनियस मैडल से सम्मानित किया। मध्य प्रदेश सरकार ने उन्हें वर्ष 2011-12 के लिये महर्षि वेदव्यास सम्मान दिया।

वर्ष 2004 में सेवानिवृत्त होने के बाद उन्होंने वियतनाम, ऑस्ट्रेलिया, जर्मनी आदि अनेक देशों में व्याख्यान देने सहित विशिष्ट स्थापना कार्य किये। राजपूत की हिन्दी व अंग्रेजी में निम्न पुस्तकें प्रकाशित हो चुकी हैं:

* पाठ्यक्रम परिवर्तन के आयाम, 
* शैक्षिक परिवर्तन का यथार्थ, 
* शिक्षा एवं इतिहास, 
* शैक्षिक परिवर्तनों की परख, 
* क्यों तनावग्रस्त है शिक्षा व्यवस्था?
* मुस्कान का मदरसा
* इनसाइक्लोपीडिया ऑफ इण्डियन एजूकेशन, 
* सिम्फनी ऑफ ह्यूमन वेल्यूज़, 
* टीचर प्रीपरेशन फॉर नॉलेज सोसायटी,

## सन्दर्भ

## बाहरी कड़ियाँ
* हीनभावना से छुटकारे की प्रणाली: जगमोहन सिंह राजपूत प्रकाशन तिथि: 2 अगस्त 2003 नवभारत टाइम्स 
* प्रो॰ जगमोहन सिंह राजपूत को महर्षि वेदव्यास राष्ट्रीय सम्मान अभिगमन तिथि: 16 दिसम्बर 2013
* प्रो॰ जगमोहन सिंह राजपूत को महर्षि वेदव्यास राष्ट्रीय सम्मान - वीर अर्जुन (नई दिल्ली) प्रकाशन तिथि: 10 जून 2012
* मुस्कान का मदरसा - जगमोहनसिंह राजपूत एवं सरला राजपूत

श्रेणी:शिक्षाशास्त्री
श्रेणी:लेखक
विदुला

**विदुला** राजा सौवीर की पत्नी तथा संजय की माता थीं। उनके उपदेशपूर्ण संवाद परम प्रसिद्ध हैं। इनके विधवा हो जाने पर सिंधुराज ने इनके राज्य पर आक्रमण कर दिया जिससे संजय बहुत घबराए परंतु महारानी विदुला ने अपने उपदेशों से संजय को प्रोत्साहित किया जिससे राजकुमार ने शत्रु को वीरतापूर्वक पराजित कर अपने राज्य की रक्षा की।

श्रेणी:पौराणिक पात्र
हिन्दी नवजागरण

**हिन्दी नवजागरण** से अभिप्राय सन् १८५७ के प्रथम स्वतंत्रता संग्राम के बाद भारत के हिन्दी प्रदेशों में आये राजनैतिक, सामाजिक, सांस्कृतिक जागरण से है। हिन्दी-नवजागरण की सबसे प्रमुख विशेषता हिन्दी-प्रदेश की जनता में स्वातंत्र्य-चेतना का जाग्रत होना है। इसका पहला चरण स्वयं 1857 का विद्रोह था। इसका दूसरा चरण भारतेन्दु हरिश्चन्द्र से शुरू हुआ और तीसरा चरण महावीर प्रसाद द्विवेदी से शुरू हुआ।

यह मान्‍यता तो बहुत पहले से प्रचलित रही है कि भारतेंदु हरिश्‍चन्द्र के उदय के साथ हिंदी में एक नए युग का आरम्भ हुआ, किन्तु इस नए युग को 'नवजागरण' नाम देने का श्रेय हिंदी में डॉ॰ रामविलास शर्मा को है।  

लब्धप्रतिष्ठ प्रगतिशील आलोचक डॉ. रामविलास शर्मा ने 'भारतेन्दु हरिश्चन्द्र और हिन्दी नवजागरण की समस्याएं'  नामक अपने प्रसिद्ध ग्रन्थ में आधुनिक हिन्दी साहित्य के जनक भारतेन्दु हरिश्चन्द्र के जीवन और साहित्य-सम्बन्धी जीवन्त तत्त्वों को ऐसे रूप में प्रस्तुत किया है कि आज की अनेक समस्याओं का भी समाधान मिल सके। भारतेन्दु-युगीन हिन्दी नवजागरण की समस्याओं पर विस्तार से विचार करते हुए इस पुस्तक में यह प्रतिपादित किया गया है कि भारतेन्दु हिन्दी की जातीय परम्परा के संस्थापक हैं और मुख्यतः उनकी बताई हुई दिशा में चलकर ही हमारा साहित्य उन्नति कर सकेगा। पुरानी पत्र-पत्रिकाओं एवं दुर्लभ पुस्तकों में दबे पड़े अनेक महत्त्वपूर्ण तथ्यों को पहली बार प्रकाश में लाकर डॉ. शर्मा ने भारतेन्दु का सर्वथा मौलिक चित्र पुनर्निर्मित किया है, जो बहुतों के लिए चौंकाने वाला सिद्ध हो चुका है। दो अध्यायों में भारतेन्दु के नाटकों पर विस्तार से विचार करने के साथ, उनकी कविता, उपन्यास, आलोचना, निबन्धकला एवं पत्रकारिता का भी आलोचनात्मक परिचय दिया गया है। वास्तव में भारतेन्दु साहित्य सम्बन्धी सभी पक्षों की प्रामाणिक जानकारी के लिए यह अकेली पुस्तक पर्याप्त है। 

'महावीरप्रसाद द्विवेदी और हिंदी नवजागरण' (1977) नामक पुस्‍तक के द्वारा डॉ रामविलास शर्मा ने 'नवजागरण' की नहीं बल्कि 'हिंदी नवजागरण' की संकल्‍पना प्रस्‍तुत की। इससे पहले भारत में नवजागरण की चर्चा प्राय: 'बंगाल नवजागरण' के रूप में ही होती रही है। 

## सन्दर्भ

## इन्हें भी देखें
*बंगाल का नवजागरण
*हिन्दी जाति

## बाहरी कड़ियाँ
*महावीरप्रसाद द्विवेदी और हिन्दी नवजागरण (गूगल पुस्तक ; लेखक : डॉ रामविलास शर्मा)
*छायावाद का वास्तविक स्वरूप (अमित कुमार शर्मा)
*हिंदी जाति और रामविलास शर्मा (रूपेश कुमार)
*रामविलास शर्मा और हिंदी नवजागरण (मैनेजर पाण्डेय)
*विकिपुस्तक पर पढ़ें भारतीय नवजागरण और हिंदी नवजागरण की अवधारणा
श्रेणी:हिन्दी
विद्याधर (साहित्यशास्त्री)

**विद्याधर** 'एकावली' नामक ग्रंथ के रचयिता थे। 

एकावली साहित्यशास्त्र का महत्वपूर्ण एवं विवेचनात्मक ग्रंथ है। एकावली की कारिकाएँ उनपर वृत्ति और प्रयुक्त उदाहरण ग्रंथकार द्वारा निर्मित हैं। एकावली के आठ उन्मेष हैं। प्रथम उन्मेष में काव्यहेतु, काव्यलक्षण और भामह आदि पूर्ववर्ती आचार्यों के मत का विवेचन है। द्वितीय में शब्द, अर्थ और अभिधा, लक्षणा एवं व्यंजना, तृतीय में ध्वनि एवं उसके भेद, चतुर्थ में गुणीभूत व्यंग्य, पंचम में तीन गुण और रीति, षष्ठ उन्मेष में दोष, सप्तम में शब्दालंकार और अष्टम उन्मेष में अर्थालंकारों का निरूपण किया गया है। विद्याधर ने रुय्यक द्वारा नवाविष्कृत परिणाम, विकल्प और विचित्र नाम के अलंकारों को भी स्वीकार किया है। 

विद्याधर ने एकावली में प्रयुक्त स्वनिर्मित उदाहरणों में उड़ीसा के नरेश नरसिंह का वर्णन एवं प्रशस्तिगान किया है। इसका राज्यकाल ई. १२८०-१३३४ माना जाता है। विद्याधर ने रुय्यक और नैषधकार का भी उल्लेख किया है जो १२वीं सदी के हैं। सिंहभूपाल (ई. १३३०) ने अपने ग्रंथ 'रसार्णव' में एकावली का उल्लेख किया है। अत: विद्याधर का समय संभवत: १२७५-१३२५ ई. के लगभग स्वीकार्य होता है।

विद्याधर की एकावली पर तरला नाम की टीका प्रकाशित है। इसके टीककार कोलाचल मल्लिनाथ सूरि हैं, जिन्होंने, कालिदास, माघ, भारवि, श्रीहर्ष आदि के महाकाव्यों पर टीका की है। मल्लिनाथ का समय ईसा की १४वीं सदी का अंतिम चरण मान्य है। इन्होंने अपनी अन्य टीकाओं में भी एकावली के उद्धरण दिए हैं।

## बाहरी कड़ियाँ
*काव्यशास्त्र-२२ : आचार्य विद्याधर, आचार्य विद्यानाथ और आचार्य विश्वनाथ कविराज

श्रेणी:संस्कृत साहित्यकार
श्रेणी:काव्यशास्त्र
विद्याधर

right|thumb|300px|एक विद्याधर जोड़ी
हिन्दू मान्यता के अनुसार **विद्याधर** हिमालय में रहने वाले उपदेव हैं। वे शिव के सहचर हैं। उनके पास चमत्कारिक शक्ति होती है।

बौद्ध धर्म में भी विद्याधर की अवधारणा है।

जयपुर नगर के वास्तुशिल्पी (१८वीं शताब्दी) का नाम भी विद्याधर है।

श्रेणी:भारतीय मिथक
अंकित तिवारी

**अंकित तिवारी** (जन्म ६ मार्च १९९०) एक भारतीय संगीतकार एवं गायक हैं। उनको २०१३ में बनी **आशिकी २** फ़िल्म का गीत "*सुन रहा है"* के लिये बहुत प्रसिद्धि मिली।

## प्रारम्भिक जीवन
अंकित तिवारी उत्तरप्रदेश के कानपुर से है। इनके पिता का अपना एक संगीत समूह था। इनके माता भक्तिगीत गाते थे। बचपन से ही अंकित इन दोनो के साथ बैठ कर संगीत अभ्यास करते। इन्होंने विनोद कुमार द्विवेदी के यहाँ संगीत सीखा। प्रतिदिन लगभग १२ घंटे अभ्यास करते थे।

## कैरियर
दो दूनी चार और साहेब बीवी और ग्यांगस्टर जैसे चित्रो के लिये संगीत।
तिवारी ने सोनी टीवी, स्टार प्लस, एवं कलर्स जैसे कई टीवी वाहिकाओं के लिए संगीत किया। इन वाहिकाओं में आने वाली सीरियल्स के लिए ब्याग्रौंड संगीत रची। कई सीरियल्स के टैटिल गीत भी गाएं। २०११ में सारेगामा की पेशकश *साई की तस्वीर* अल्बम के लिए संगीत रचा। 
इसके बाद ये स्वतंत्र संगीतज्ञ बन गए। रिचा शर्मा द्वारा गाया हुआ झांसी की रानी लक्ष्मीबायी पर निर्मित *खूब लडी मरदानी* प्राजेक्ट, जो कि स्टार प्लस की पेशकश थी, को संगीत दिया। इस प्राजेक्ट के द्वारा ही ये आशिकी २ में गाने का मौका मिला।

## सन्दर्भ

श्रेणी:1990 में जन्मे लोग
श्रेणी:जीवित लोग
श्रेणी:फ़िल्मफ़ेयर पुरस्कार विजेता
श्रेणी:हिन्दी फ़िल्म संगीतकार
किरणपुंज रेखा

right|thumb|300px|फ्रांस के सिन्क्रोट्रान सोलिल (SOLEIL) की योजना: इसमें विशाल केन्द्रीय वलय (लाल रंग में चित्रित) में इलेक्ट्रान घूमते हैं और जहाँ वे अपने पथ से मोड़े जाते हैं वहाँ सिन्क्रोट्रान विकिरण निकालते हैं। यह सिन्क्रोट्रान आठ स्पर्शरेखीय बीमलाइनों में ले जाया जाता है जहाँ विभिन्न प्रकार के प्रयोग किए जाते हैं।
कण त्वरक के सन्दर्भ में **किरणपुंज रेखा** (बीमलाइन / beamline) से अभिप्राय किररणपुंज अथवा कणपुंज के गमनपथ से है जिसके अन्तर्गत किरणपुंज के मार्ग में आने वाले सभी अवयव (निर्वात नली/पाइप, विभिन्न प्रकार के चुम्बक, नैदानिक युक्तियाँ, प्रकाशीय युक्तियाँ आदि) भी सम्मिलित हैं। बीमलाइन प्रायः दो प्रकार की होती है- 
* रैखिक त्वरकों की सीधी रेखा जिसमें कण गमन करते हैं ; या 
* चक्रीय त्वरकों के किसी बिन्दु से आरम्भ होकर प्रायोगिक स्टेशन तक की सारी युक्तियों का समुच्चय (जैसे सिन्क्रोट्रॉन स्रोतों या साइक्लोट्रॉनों में)

बीमलाइनों का अन्त प्रायः एक प्रायोगिक स्टेशन के रूप में होता है जहाँ कणपुंज (particle beams) या सिन्क्रोट्रान से प्राप्त सिन्क्रोट्रान प्रकाश या स्पालेशन स्रोत से प्राप्त न्यूट्रान का उपयोग किया जाता है। यहाँ किए जाने वाले प्रयोग मुख्यतः पदार्थ विज्ञान, भौतिकी, रसायन, तथा आणविक जीवविज्ञान से सम्बधित होते हैं। 

श्रेणी:कण त्वरक
पुष्पेन्द्र नाथ पाठक

पुष्पेन्द्र नाथ पाठक मध्य प्रदेश विधान सभा के सदस्य हैं। वो मध्य प्रदेश विधानसभा चुनाव, २०१३ के लिए चुने गये।
## सन्दर्भ

श्रेणी:भारतीय जनता पार्टी के राजनीतिज्ञ
श्रेणी:मध्य प्रदेश की राजनीति
ओल्गा शाहकेबेटे

**योग श्यापुत्रा** (**ओल्गा श्यापुत्रा** के नाम से भी जाने जाते हैं; जन्म 8 फ़रवरी 1983) इंडोनेशिया के अभिनेता, हास्य कलाकार और प्रस्तोता हैं। ओल्गा अक्सर विलिंगवेश रति काम करते हैं लेकिन स्वयं के समलैंगिक होने से इनकार करते हैं।

## प्रारम्भिक जीवन
ओल्गा का जन्म इंडोनेशिया की राजधानी जकार्ता में हुआ। वो सात भाइयों में सबसे बड़े हैं।

## सन्दर्भ

## बाहरी कड़ियाँ
* ओल्गा श्यापुत्रा
* 

श्रेणी:इंडोनेशियाई अभिनेता
श्रेणी:1983 में जन्मे लोग
थिओडर रूसो

right|thumb|300px|थिओडर रूसो
right|thumb|300px|Les chênes d'Apremont
**पियर इतीने थिओडर रूसो** (Pierre Étienne Théodore Rousseau ; 1812-1867) बार्बिज़न शैली का फ्रांस का चित्रकार था। 

## परिचय
थिओडर रूसो का जन्म पेरिस मे एक दर्जी के परिवार में हुआ। दृश्य चितेरा चार्ल्स रिमांड और गुइलालेथिएर के मार्गदर्शन में उसने सोलह वर्ष की उम्र में ही कलाशिक्षा पूरी कर ली। फ्रांस में जगह जगह के प्राकृतिक दृश्यों को चित्रित करने के अध्ययन से उसने परिश्रमपूर्वक अपनी शैली का निर्माण किया। सन् १८३० में उसने मौलिक चित्रशैली के कलाकारों के कष्टों में हिस्सा बँटाया। रूढ़िवादी चित्रकारों ने पेरिस कलाप्रदर्शनी में इसके भाग भाग लेने का विरोध किया। सन् १८३१ और १८३४ में उसकी साधारण कृतियों को प्रदर्शनी में रखा गया था लेकिन सन् १८३६ में 'ला देस्कैते दे वाचे' नामक महान कलाकृति प्रदर्शनी के लिए अस्वीकृत कर दी गई। इस अपमान के कारण उसने प्रदर्शन में सन् १८४८ तक भाग लेना अस्वीकार कर दिया। 

अपने ही देश में कलाक्षेत्र से बाहर रहकर रूसो ने जो कलानिर्मिति की वह बहुत ऊँची साबित हुई। 'दि चेस्टनट एवेन्यू', 'दि मार्श इन दि लैंड्स', 'होर फ्रास्ट' आदि इन दिनों की कृतियाँ हैं। सन् १८५१ की प्रदर्शनी में उसका सर्वोत्तम चित्र 'दि ऍज ऑव दि फॉरेस्ट' (जंगल की सीमा) प्रदर्शित हुअ। इसी शीर्षक के समान दूसरा एक चित्र वेलेस कलेक्शन में रखा है। रूसो अबतक बारिबिज़ान में कभी कभी आकर रहता था। लेकिन अब उसने जंगल के इसी गाँव में अपना निवासस्थान बनाया। सन् १८५५ में रूसो के बीस साल में बनाए गए अस्वीकृत चित्र इकट्ठे कर एक प्रदर्शनी आयोजित किए गए। फिर भी उसका संघर्ष चलता रहा और स्वास्थ्य गिरता गया। सन् १८६७ की प्रदर्शनी का वह फाईन आर्ट ज्यूरी में अध्यक्ष चुना गया।

रूसो के चित्र हमेशा ही गंभीर रहे, इसका कारण उसका उदासीन जीवन भी हो सकता है। कई जलरंग की कृतियाँ, रेखाचित्रण और स्याही से बनी कृतियाँ देखने पर कोई भी जान सकता है कि वह हमेशा ही नए अनुसंधानों या अन्वेषणों के पीछे लगा रहा। वेलेस और लोवरी में उसकी कृतियों का अच्छा संग्रह है। विक्टोरिया म्यूजियम में भी कुछ लघुकृतियाँ रखी हैं।

## सन्दर्भ
श्रेणी:चित्रकार
नरेला विधानसभा निर्वाचन क्षेत्र, दिल्ली

**नरेला विधानसभा निर्वाचन क्षेत्र** दिल्ली में स्थित एक विधान सभा क्षेत्र है। यह उत्तर पश्चिम दिल्ली लोकसभा निर्वाचन क्षेत्र के अन्तर्गत आता है।

## विधायक
इस क्षेत्र के वर्तमान विधायक नील दमन खत्री हैं।

## सन्दर्भ

## ये भी देखें

* उत्तर पश्चिम दिल्ली लोकसभा निर्वाचन क्षेत्र

श्रेणी:दिल्ली के विधानसभा निर्वाचन क्षेत्र
अलेक्सांदर कुप्रिन

right|thumb|250px|रूसी कहानीकार अलेक्सांदर कुप्रिन
**अलेक्सांद्र इवानोविच कुप्रिन** (रूसी : Алекса́ндр Ива́нович Купри́н ; 7 सितम्बर 1870 – 25 अगस्त 1938) प्रसिद्ध रूसी कहानी लेखक, विमान-चालक, अवेषक तथा साहसपूर्ण यात्री थे। 

## जीवन परिचय
इनका जन्म नरोव्चात नगर (पेंज़ा प्रदेश) में ८ सितंबर १८७० को हुआ था। उनके पिता साधारण कर्मचारी थे। पिता की मृत्यु के बाद वे मास्को में पहले अपनी माता के साथ और फिर गरीबी के कारण अनाथाश्रम में रहने लगे। उनकी शिक्षा सैनिक विद्यालय में हुई। शिक्षा के समय से ही वे कहानियाँ लिखने लगे थे। उनकी पहली कहानी अंतिम व पहली बार १८८९ में प्रकाशित हुई जिसके लिए उन्हें कई दिन तक कारावास में रहना पड़ा। शिक्षा समाप्त करने के बाद वे सेना में अफसर बने किंतु चार वर्ष पश्चात् इस्तीफा कर वे पत्रकारिता करने लगे।

कुप्रिन को साधारण जनता और ज़ार की सेना का अच्छा परिचय प्राप्त था। अपनी अनेक कहानियाँ में उन्होंने सामान्य व्यक्तियों के जीवन और ज़ार-कालीन फौज के कठोर दंडोंवाले वातावरण का यथार्थवादी चित्रण किया हैं। 'मोलोख़' नामक उपन्यास (१८९६) में मजदूरों की जिंदगी और संघर्ष का वर्णन है। सन् १९०५ की क्रांति के समय कुप्रिन अपनी सर्वोत्तम रचना लिखी जिनमें प्रमुख 'द्वंद्वयुद्ध' (Dual) नामक कृति है, जिसे कुप्रिन ने मैक्सिम गोर्की को समर्पित किया था। इस कृति में उन्होंने ज़ार-कालीन फौज के नियमों और रिवाजों की कड़ी आलोचना की है। उनकी प्रमुख रचनाएँ रक्तमणिवाला कंकन, काली बिजली और ‘पुण्य झूठ’ हैं। 'तरल सूर्य' में उन्होंने अंग्रेजी साम्राज्यवाद का पर्दाफाश किया है। यामा नामक उपन्यास (१९०९-१९१५) में वेश्याओं के जीवन का सच्चा चित्रण है। अक्टूबर १९१७ की समाजवादी क्रांति के समय वे रूस छोड़कर विदेश चले गए। वहाँ भी उन्होंने रूस संबंधी अनेक कहानियाँ लिखी। १९३७ में स्वदेश लौटे और १९३८ में रूस में उनका स्वर्गवास हुआ। शैली और भाषा की दृष्टि से कुप्रिन की रचनाएँ उच्च्कोटि की हैं। इनमें क्रांति से पूर्व के रूसी जनजीवन के अनेक पहलुओं का वास्तविक चित्रण है। कुप्रिन की समस्त रचनाओं का संग्रह रूस से छह खंड़ों में प्रकशित हुआ है।

श्रेणी:रूसी साहित्यकार
राबर्ट पियरी

right|thumb|200px|उत्तरी ध्रुव पर सबसे पहले पहुंचने वाले राबर्ट पियरी
**राबर्ट एडविन पियरी** (Robert Edwin Peary ; सन् १८५६-१९२०) उत्तरी ध्रुव की खोज करनेवाले अमरीकी अन्वेषक थे।

## परिचय
राबर्ट पियरी का जन्म संयुक्त राज्य अमेरीका, के क्रेसन पा (Cresson Pa) नामक स्थान पर ६ मई १८५६ ई. को हुआ था। १८७७ ई. में इन्होंने ब्रंज़विक के बोडोइन (Bowdoin) कालेज से स्नातक परीक्षा पास की। १८८१ ई. में वे संयुक्त राज्य की जलसेना में लेफ्टेनेंट पद पर भी रहे। १८८४ ई. में इन्होंने निकारागुआ में नहर सर्वेक्षण में सहायक इंजीनियर तथा १८८७-१८८८ ई. के बीच उसके डाइरेक्टर के रूप में भी कार्य किया।

ध्रुवों की खोज के लिए इन्होंने १८८६ ई. में ग्रीनलैंड के पश्चिमी तट का अध्ययन किया। १८९१ ई. में इन्हें फिलाडेल्फिया नैचुरल साइंस अकादमी की ओर से ध्रुवीय खोज अभियान का नेता नियुक्त किया गया। १८९२ ई. में ग्रीनलैंड द्वीप के उत्तर-पूर्वी किनारे तक जाकर इन्होंने एस्किमो लोगों के बारे में जानकारी प्राप्त की। १९०२ ई. में ये अपनी पार्टी के कमांडर बनकर हेंसन (Henson) तथा एक एस्किमों के साथ उत्तर की ओर गए। इस यात्रा से लौटने पर इन्हें अमरीकन जिओग्रैफिकल सोसाइटी का अध्यक्ष चुना गया। १६ जुलाई १९०५ ई. को वे रूज़वेल्ट नामक जलयान पर आर्कटिक प्रदेश में खोज के लिए गए। २१ अप्रैल १९०६ को ये सुदूर उत्तर में वहाँ तक गए जहाँ तक पहले कोई अन्य आदमी नहीं पहुँच सका था, किंतु वापस आना पड़ा। ६ अप्रैल १९०९, को ये हैंन्सन तथा चार एस्किमो के साथ सकुशल उत्तरी ध्रुव पर पहुँच गए। वहाँ लगभग ३० घंटे विश्राम करके सभी लोग वापस आ गए, केवल एक साथी मर गया। १९११ ई. में वे नौसेनाध्यक्ष के पद पर नियुक्त हुए तथा रोम में होनेवाली अंतरराष्ट्रीय ध्रुवीय आयोग की बैठक में प्रतिनिधि के रूप में गए। १९१० ई. में इन्होंने 'दि नॉर्थ पोल' तथा १९१७ ई. में 'सीक्रेट्स ऑव पोलर ट्रैवेल' नामक पुस्तकें लिखीं। २० फ़रवरी १९२०, को वाशिंगटन में इनकी मृत्यु हो गई।

श्रेणी:अन्वेषक
लोकसेवा आयोग, नेपाल

**लोक सेवा आयोग** नेपाल की एक संवैधानिक संस्था है। यह विशेष रूप से सरकारी सेवा के लिए योग्य उम्मीदवार नियुक्त करती है।

## बाहरी कड़ियाँ
* 
श्रेणी:नेपाल आधार
हिन्दी विद्यापीठ, हरिद्वार

**हिन्दी विद्यापीठ, हरिद्वार** हिन्दी के प्रचार-प्रसार एवं अनुसंधान का एक अन्तरराष्ट्रीय संस्थान है। इसकी नींव सन् 1930 में महात्मा गाँधी के मार्गदर्शन मे स्वर्गिय श्री सुरजन सिंह के द्वारा रखी गई तथा मुख्य उद्देश्य हिन्दी को राष्ट्रभाषा बनाना तय किया गया। हिन्दी विद्यापीठ का मुख्य उदेश्य हिन्दी को राष्ट्रभाषा बनाना है। इसके कार्य हैं - एक अखिल भारतीय एवं वैश्विक भाषा के रूप में हिंदी का विकास और प्रचार (संविधान के अनुच्छेद 351 के अनुसार) बहुस्तर पर हिंदी भाषा शिक्षण, भाषा एवं साहित्यपरक शोध, तुलनात्मक भाषा विज्ञान, शिक्षकों का शिक्षण, विभिन्न स्तर का पाठ्यक्रम निर्माण एवं विभिन्न स्तर की परीक्षाओं का आयोजन करना।

इस विद्यापीठ को उच्च शिक्षा के एक अंतरराष्ट्रीय मंच के रूप में विकसित किया जा रहा है। हिंदी भाषा में भारतीय मूल्यों व परंपराओं के संवर्द्धन के साथ-साथ आधुनिक वैज्ञानिक दृष्टिकोण विकसित करने तथा इसे इसी रूप में दुनिया के सामने स्थापित करने का अभियान विद्यापीठ द्वारा चलाया जा रहा है। विद्यापीठ की कार्य-संस्कृति, प्रशासन व कार्य-व्यवहार में गांधी जी के विचार मार्गदर्शन का कार्य करते हैं।

## उद्देश्य
* क्षेत्रीय, राष्ट्रीय तथा अंतरराष्ट्रीय भाषा के रूप में हिंदी का सम्यक विकास।
* हिंदी को वैश्विक भाषा के रूप में मान्यता दिलाने का सुसंगत प्रयास।
* महात्मा गांधी के मानवतावादी मूल्यों; यथा - शांति, अहिंसा, सत्य, धर्मनिरपेक्षता, आदि का उन्नयन, स्थापन एवम्‌ प्रसार।
* हिंदी को जनसंचार, व्यापार, प्रबंधन, विज्ञान एवम्‌ तकनीकी शिक्षा, तथा प्रशासनिक कामकाज की भाषा के रूप में दक्ष बनाना ताकि इसे रोजगार से जोड़ा जा सके।
* हिंदी के माध्यम से अंतर-अनुशासनिक ज्ञान-प्रणाली को बढ़ावा देना।
* एक अंतरराष्ट्रीय शोध केंद्र के रूप में विद्यापीठ का विकास।
* अंतरराष्ट्रीय विमर्श के एक केंद्र के रूप में विद्यापीठका विकास।

## दृष्टि
* राष्ट्रीय एवं अंतरराष्ट्रीय भाषाओं के मध्य व्यापक एवम्‌ बहुल संपर्क व समन्वय पर जोर।
* भारतीय एवम्‌ वैश्विक भाषाओं के अन्त:सम्पर्क से समन्वय की संस्कृति का पल्लवन एवं विकास।
* हिंदी को भारतीय सांस्कृतिक मूल्यों एवं संदेशों की संवाहक भाषा के रूप में प्रतिष्ठा।
* ज्ञान, शांति एवं मैत्री की परिकल्पना को मूर्त रूप देने का गंभीर प्रयास।

## बाहरी कड़ियाँ
*हिन्दी विद्यापीठ, हरिद्वार का जालघर

श्रेणी:हिन्दी संस्थान
पश्चिम बंगाल राज्य विद्युत प्रसारण कंपनी लिमिटेड

**पश्चिम बंगाल राज्य विद्युत प्रसारण कंपनी** (West Bengal State Electricity Transmission Company Limited) की स्थापना २००७ में भारतीय राज्य पश्चिम बंगाल में बिजली की आपूर्ति को पूरा करने के लिए की गई। राज्यान्तरिक ट्रांसफार्मर क्षमता के आधार पर यह देश के २३ संचरण उपभोगों में ग्यारहवें स्थान पर है। यह राज्य में ४०० किलो वोल्ट, २२० किलोवोल्ट, १३२ किलोवोल्ट और ६६ किलोवोल्ट वोल्टता स्तर के शक्ति संचरण के लिए उत्तरदायी है।

## सन्दर्भ

## बाहरी कड़ियाँ
* 
श्रेणी:पश्चिम बंगाल
गुस्ताव फ्लोवेर

right|thumb|300px|युवावस्था में गुस्ताव फ्लोवेर
**गुस्ताव फ्लोवेर** (Gustave Flaubert ; फ्रांसीसी उच्चारण: [ɡystav flobɛʁ]; 12 दिसम्बर 1821 – 8 मई 1880)) फ्रेंच उपन्यासकार थे।

## जीवन परिचय
लेखक गुस्ताव फ्लोवेर (१८२१-८०) का जन्म रूआँ में १२ दिसम्बर सन् १८२१ को हुआ था। उनके पिता शल्यचिकित्सक थे। ११ वर्ष की अवस्था में आप साहित्य की ओर प्रवृत्त हुए। आप पेरिस में कानून का अध्ययन करने लगे, किंतु सन् १८४५ में पिता की मृत्यु के पश्चात् रूआँ लौट आए और अपने पैतृक निवासस्थान पर रहने लगे जहाँ ८ मई सन् १८८० को आपका शरीरांत हुआ। दो या तीन प्रेमव्यापार; पिरेनीज़, कार्सिका, ब्रिटेन, यूनान, मिस्र तथा फिलिस्तीन की यात्राएँ और पैरिस के संक्षिप्त अनेक अवलोकन आपके जीवन की बाह्य घटनाएँ थीं। साहित्यसेवा के लिए ही उनका जीवन था। वे लज्जाशील, स्पर्शकातर, स्वाभिमानी साहित्यसेवी थे।

यथार्थवाद के ह्रासकाल में भी फ्रेंच यर्थाथवादी संप्रदाय के नेता के रूप में फ्लोबेर की प्रतिष्ठा थी। आप गोतिये के शिष्य और ह्यूगो के प्रशंसक थे। गांकर बंधु, ज़ोला, दादे और मोपासाँ आपके शिष्य थे। आप स्वछंदतावादी (रोमैंटिस्ट) तथा यथार्थवादी थे। कल्पना की अधिकता, प्राच्य, विदेशी, भयानक तथा अतीत के प्रति आकर्षण एवं मध्यवर्ग के प्रति घृणा के कारण आप स्वछंदतावादी और व्यक्तित्वशून्यता, स्वानुभूतिव्यंजना, प्रामाणिकतानुराग के आग्रह के कारण यथार्थवादी थे। आपकी कला संयत थी। आप स्वच्छंदतावादियों की अत्यधिक निजी पूर्वधारणा से मुक्त थे।

आपके उपन्यास शैली के आदर्श हैं। उनमें प्रतिपाद्य विषय एवं उसके स्वरूप में पूर्ण एकरूपता है जो शेक्सपीयर में भी सदैव नहीं रही। फ्लोबेर ने मूर्तिमत्ता, शब्दौचित्य और एकरूपता के लिए कठिन परिश्रम किया। आप 'कला के लिए कला' सिद्धांत के प्रवर्तक थे। आपके मतानुसार कला जीवन की सार्थकता है और कला से इतर वस्तुएँ मृगमरीचिका मात्र हैं। 

आपकी सर्वोत्कृष्ट रचना 'मादाम बोवारी' (१८५७) है। 'सालामबो' (१८६२) में कार्थेज के सुंदर पुनर्निर्माण एवं उसकी सभ्यता का चित्रण है। यह एक व्यक्तित्वशून्य सिनेमा फिल्म है। 'लेदुकाशिआँ सानंतिमांताल' (१८७३) आपकी युवावस्था की स्मृतियों एवं राजनीतिक प्रश्न संबंधी चिंताओं पर आधारित है। 'ला तांताशिआंदसे आंत्वान' के तीन संशोधित एवं परिवर्धित संस्करण क्रमश: सन् १८४९, १८५६ और १८७२ में प्रकाशित हुए। यह आपके कलात्मक विकास एवं चिंतनशीलता का परिचायक है। 'अ काँत सिंप्ल्' सरल हृदय की छोटी सी कहानी है, 'बुव्हार ए पेकुशे' आपके निधनोपरांत प्रकाशित अपूर्ण उपन्यास है।

श्रेणी:फ्रेंच साहित्यकार
खतरगच्छ

**खरतरगच्छ** जैन संप्रदाय का एक पंथ है। 

इस गच्छ की उपलब्ध पट्टावली के अनुसार महावीर के प्रथम शिष्य गौतम हुए। जिनेश्वर सूरि रचित कथाकोषप्रकरण की प्रस्तावना में इस गच्छ के संबंध में बताया गया है कि जिनेश्वर सूरि के एक प्रशिष्य जिनबल्लभ सूरि नामक आचार्य थे। इनका समय १११२ से ११५४ ई. है। इनका जिनदत्त सूरि नामक एक पट्टधर था। ये दोनों ही प्रकांड पंडित और चरित्रवान् थे। इन लोगों के प्रभाव से मारवाड़, मेवाड़, बागड़, सिंध, दिल्ली एवं गुजरात प्रदेश के अनेक लोगों ने जैन धर्म की दीक्षा ली। उन लोगों ने इन स्थानों पर अपने पक्ष के अनेक जिन मंदिर और जैन उपाश्रय बनवाए और अपने पक्ष को विधिपक्ष नाम दिया। उनके शिष्यों ने जो जिन मंदिर बनवाए वे विधि चैत्य कहलाए। यही विधि पक्ष कालांतर में खरतरगच्छ कहा जाने लगा और यही नाम आज भी प्रचलित है।

इस गच्छ में अनेक गंभीर एवं प्रभावशाली आचार्य हुए हैं। उन्होंने भाषा, साहित्य, इतिहास, दर्शन, ज्योतिष, वैद्यक आदि विषयों पर संस्कृत, प्राकृत अपभ्रंश एवं देश भाषा में हजारों ग्रंथ लिखे। उनके ये ग्रंथ केवल जैन धर्म की दृष्टि से ही महत्व के नहीं हैं, वरन समस्त भारतीय संस्कृति के गौरव माने जाते हैं।

श्रेणी:जैन धर्म
विली ब्रांट

right|thumb|300px|विली ब्राण्ट
**विली ब्रांट** (Willy Brandt ; जर्मन उच्चारण : [ˈvɪli ˈbʁant]; 18 दिसम्बर 1913 – 8 अक्टूबर 1992) जर्मनी के राजनयिक एवं राजनेता तथा वहाँ की समाजवादी लोकतांत्रिक पार्टी (Sozialdemokratische Partei Deutschlands, or SPD) के नेता थे। वे 1969 से 1974 तक फेडरल जर्मन रिपब्लिक के चांसलर थे। उन्हें १९७१ में शान्ति का नोबेल पुरस्कार दिया गया। 

उन्होंने हिटलर और यूरोप के दूसरे नाजियों के खिलाफ संघर्ष किया, पूरब और पश्चिम का मेल कराया और औद्योगिक तथा विकासशील देशों को एक मेज पर बिठाया। एक न्यायोचित दुनिया विली ब्रांट का सपना था।

## बाहरी कड़ियाँ
*विश्व नागरिक विली ब्रांट

श्रेणी:नोबेल पुरस्कार से सम्मानित
श्रेणी:1913 में जन्मे लोग
खमो

right|thumb|300px|खमो
**खमो** भारत, बर्मा और अंदमान के सागरतटीय दरारों में पाया जानेवाला एक छोटा सदाबहार पेड़ है जिसके छिलके में सब्जी अधिक होती है तथा जो चमड़ा सिझाने (टैनिंग) के काम आता है। इसके रंग से सूती कपड़े भी रंगे जाते हें। इसके फल खाने में सुस्वादु होते हैं। डालियों से निकली हुई जटाओं से एक प्रकार का नमक बनता है। इसे 'राई' भी कहते हैं।

श्रेणी:पादप
बुराड़ी विधानसभा निर्वाचन क्षेत्र, दिल्ली

**बुराड़ी विधानसभा निर्वाचन क्षेत्र** दिल्ली में स्थित एक विधान सभा क्षेत्र है। यह उत्तर पूर्व दिल्ली लोकसभा निर्वाचन क्षेत्र के अन्तर्गत आता है।

## विधायक
2013 के रूप में, इस क्षेत्र के विधायक संजीव झा हैं।

## सन्दर्भ

## ये भी देखें

* उत्तर पूर्व दिल्ली लोकसभा निर्वाचन क्षेत्र

श्रेणी:दिल्ली के विधानसभा निर्वाचन क्षेत्र
चर्मशोधन

दाएँ|अंगूठाकार|300px|गाय के अशोधित चर्म के एक भाग का अनुप्रस्थ काट **चर्मशोधन** (Tanning) वह प्रक्रिया है जो एक पूयकारी या सड़ने वाली जानवर की खाल को एक टिकाऊ सामग्री यानि चमड़े में बदल देती है। इस प्रक्रिया में **टैनिन** नाम के एक अम्लीय रसायनिक यौगिक का प्रयोग किया जाता रहा है जिसके नाम पर इस प्रक्रिया का नाम 'टैनिंग' पड़ा। इसको 'चमड़ा कमाना' भी कहते हैं। कमाने की प्रक्रिया के दौरान ही चमड़े को रंगा भी जा सकता है।
कमाने से खाल की प्रोटीन संरचना पूरी तरह बदल जाती है और वो फिर कभी वापस अपनी मूल अवस्था यानि कच्ची खाल नहीं बन सकती।

चर्मशोधन के कार्य का प्राथमिक चरण है- मृत पशु की खाल प्राप्त करना। इसके पश्चात् ही चर्मशोधन की परम्परागत प्रक्रिया प्रारंभ होती है। सद्द (ताजा) प्राप्त खाल को तीन से चार दिन तक धूप में सूखने के लिए लटका दिया जाता है। उसके बाद पानी से खाल की धुलाई की जाती है। पानी से अच्छी तरह धोने के बाद खाल को चूना मिले हुए पानी में डाल दिया जाता है। चूने को पानी में डालने के लिए सीमेंट की टंकी बनाकर उसमें १:५ अनुपात में चूना और पानी का विलयन बनाया जाता है। तीन चार घंटे तक प्रतिदिन इस विलयन में डालकर चमड़े को अच्छी प्रकार से पानी से भिगोया जाता है।

दाएँ|अंगूठाकार|300px|मोरोक्को के एक चर्मशोधक कारखाने का दृष्य

## सन्दर्भ

## इन्हें भी देखें
* चर्म प्रौद्योगिकी
* चर्म उद्योग
* चर्मपूरण (टैक्सीडर्मी]]
श्रेणी:विनिर्माण
महात्मा गांधी ग्रामीण औद्योगीकरण संस्थान

**महात्मा गांधी ग्रामीण औद्योगीकरण संस्थान** (एमगिरि) वर्धा में स्थित है। यह सूक्ष्म, लघु और मध्यम उद्यम मंत्रालय, भारत सरकार, नई दिल्ली के अधीन एक राष्ट्रीय संस्थान है।

## एमगिरि की व्युत्पत्ति
एमगिरि का उद्गम गांधीजी द्वारा स्थापित अखिल भारतीय ग्रामोद्योग संघ से हुआ है। गांधीजी ने अखिल भारतीय ग्रामोद्योग संघ की स्थापना 14-12-1934 को वर्धा में की थी। बापू की इच्छानुसार इस आंदोलन का नेतृत्व करने हेतु काँग्रेस ने स्थायित्व की अर्थव्यवस्था के सिद्धांत के लिए प्रख्यात डॉ. जोसेफ कार्नेलियस कुमारप्पा का चयन किया। इस संगठन के प्रथम अध्यक्ष कृष्णदास जाजू थे। 

## उद्देश्य
विकेंद्रित ग्रामीण उद्योगों को विकेंद्रित ऊर्जा के आधार द्वारा समर्थ बनाने एवम सूक्ष्म व लघु उद्योगों को प्राधान्य देते हुए ऊर्जा की कार्यक्षम विकेंद्रित पद्धति द्वारा विकास की संपोषक संकल्पना के आधार पर नवीनतम अवसंरचना का विकास तथा उसके अनुकूल संयोजन करना। 

ऊर्जा व अवसंरचना विभाग के संक्रियात्मक उद्देश्य इस प्रकार हैं :-

1) कम उर्जा से अति उर्जा की आवश्यकता वाले क्षेत्रों के भागों पर विचार कर कार्यनीति बनाना एवं उनकी ऊर्जा पूर्ति के लिए स्थानीय संसाधनों के नवप्रवर्तित प्रयोग द्वारा माँग कार्यक्षेत्र पर विचार करना। 

2) ऊर्जा की अवश्यकता समुचित पूर्ति को ध्यान में रखकर उत्पाद/पैमाना/संदर्भ से मेल खाते उपकरण/पद्धतियाँ/ऊर्जा का विचार करते हुए उत्पाद/प्रक्रियाओं का स्वरूप बदलना। 

3) उचित मानव-मशीन पद्धतियो के ढाँचे द्वारा रोजगार को निश्चित करने के लिए गुणवत्ता व उत्पादकता को नजरअंदाज़ किए बिना वैश्विक प्रतिस्पर्धा के लिए समूहिक प्रौद्योगिकी विकास एवं निर्माण करना। 

4) भवन निर्माण के भागों, मजबूत संरचना, प्रतिस्थापना/परिवहन व पैकिंग को कम करने क साथ ही कचरे के पुनः चक्रीकरण को बढ़ावा देकर सामुदायिक उपभोग के क्षेत्र में अन्न, कपड़ा व निवास के लिए नवीनतम कल्पनाओं को शीघ्र कार्यान्वित करना, संपोषित जीवन शैली हेतु मदद करना तथा लागत व्यय में कमी करना। 

5) शिल्पकारों, महिलाओं, कमजोर क्षेत्रों, विकलांगों आदि द्वारा प्रयोग में आने वाले उपकरणों/पद्धतियाँ को नवीनतम ऊर्जा आधार प्रदान कर महत्व को बढ़ावा देना, समानता/ मनुष्य बल में वृद्धि करना। 

6) ऊर्जा के उच्चस्तरीय आयाम जैसे उर्जा संरक्षण, उर्जा लेखा एवं विकेन्द्रित उर्जा कार्यनीतियों को ध्यान में रखते हुए पंचायत समूहों के लिए व्यवहार्य कार्य योजना बनाना एवं इसके विकास मे मदद करना।

## बाहरी कड़ियाँ
*महात्मा गांधी ग्रामीण औद्योगीकरण संस्थान, वर्धा

श्रेणी:ग्राम विकास
मुंडका विधानसभा निर्वाचन क्षेत्र, दिल्ली

**मुंडका विधानसभा निर्वाचन क्षेत्र** दिल्ली में स्थित एक विधान सभा क्षेत्र है। यह उत्तर पश्चिम दिल्ली लोकसभा निर्वाचन क्षेत्र के अन्तर्गत आता है। सन् 2008 के परिसीमन के बाद यह विधानसभा क्षेत्र अस्तित्व में आया।

## विधायक

## सन्दर्भ

## ये भी देखें

* उत्तर पश्चिम दिल्ली लोकसभा निर्वाचन क्षेत्र

श्रेणी:दिल्ली के विधानसभा निर्वाचन क्षेत्र
नागप्पा

कर्नाटक के भूतपूर्व मन्त्री एच नागप्पा को २००२ में संदल के तस्कर वीरप्पन ने मार डाला था। उसी साल अगस्त में वीरप्पन ने उनका अपहरण कर लिया था और समझा जाता है कि नागप्पा की हत्या ५ दिसम्बर २००२ को कर दी गयी थी। 

## सन्दर्भ
जीरन

**जीरन** (Jiran) भारत के मध्य प्रदेश राज्य के नीमच ज़िले में स्थित एक नगर है। यहाँ एक प्रसिद्ध दुर्ग है।

## जीरन की गढ़ी (दुर्ग)
नीमच से २१ किलोमीटर दूर स्थित ऐतिहासिक नगर जीरन एक तहसील केन्द्र है। जीरन के किला का एक विशेष महत्व है। इस किले ने इतिहास के कई उतार-चढाव देखे हैं। जीरन नगर मे एक सुन्दर सा तालाब है। किले मे भगवान शन्कर की प्राचीन मुर्ती है, जिसे किलेश्वर महादेव के नाम से जाना जाता हे। यहा पर फाल्गुन कृष्ण चतुर्दशी को महाशिवरात्रि पर्व मनाया जाता है। भगवान शिव का अभिषेक तथा इस दिन शिवभक्त, शिवलिंग पर बेल-पत्र आदि चढ़ाते, पूजन करते, उपवास करते तथा रात्रि को जागरण करते हैं। अब इसे सैनिकों के शहर के नाम से भी जाना जाने लगा है क्योंकि यहां के बहुत से नौजवान आर्मी, एयर फोर्स, बी इस एफ, पुलिस में अपनी सेवाएं प्रदान कर रहे है ।

## इन्हें भी देखें
* नीमच ज़िला

## सन्दर्भ

श्रेणी:मध्य प्रदेश के शहर
श्रेणी:नीमच ज़िला
श्रेणी:नीमच ज़िले के नगर
भूसुदर्शनीकरण

उन सभी कार्यों को **भूसुदर्शनीकरण** (Landscaping) कहते हैं जो किसी भू-क्षेत्र के दर्शनीयता को परिवर्तित करने में सहायक होते हैं। दर्शनीयता से सम्बन्धित अवयवों में शामिल हैं-

* जीवित अवयव, जैसे जन्तु और वनस्पतियाँ (उद्यानिकी)
* भू-स्वरूप, उँचाई, जलाशय आदि
* घर, भवन, चारदीवारी
* जलवायु एवं प्रकाश की स्थिति

भूसुदर्शनीकरण कला भी है और विज्ञान भी। इसके लिए अच्छा प्रेक्षण तथा डिजाइन कौशल आवश्यक है। एक कुशल भूसौन्दर्यकार वह है जो प्रकृति तथा संरचना के अवयवों को भलीभांति समझता है और उनका समुचित समिश्रण करके सौन्दर्य का सृजन करता है।

श्रेणी:भूसुदर्शनीकरण
हारीत धर्मसूत्र

**हारीत** एक ऋषि थे जिनकी मान्यता अत्यन्त प्राचीन धर्मसूत्रकार के रूप में है। बौधायन धर्मसूत्र, आपस्तम्ब धर्मसूत्र और वासिष्ठ धर्मसूत्रों में हारीत को बार–बार उद्धत किया गया है। हारीत के सर्वाधिक उद्धरण आपस्तम्ब धर्मसूत्र में प्राप्त होते हैं। तन्त्रवार्तिक में हारीत का उल्लेख गौतम, वशिष्ठ, शंख और लिखित के साथ है। 

परवर्ती धर्मशास्त्रियों ने तो हारीत के उद्धरण बार-बार दिये हैं, किन्तु हारीत धर्मसूत्र का जो हस्तलेख उपलब्ध हुआ है और जिसका स्वरूप 30 अध्यायात्मक है, उसमें इनमें से बहुत से उद्धरण नहीं प्राप्त होते हैं। 
धर्मशास्त्रीय निबन्धों में उपलब्ध हारीत के वचनों से ज्ञात होता है कि उन्होंने धर्मसूत्रों में वर्णित प्रायः सभी विषयों पर अपने विचार प्रकट किए थे। मनुस्मृति के व्याख्याकार कुल्लूक भट्ट के अनुसार **हारीत धर्मसूत्र** का प्रारम्भिक अंश इस प्रकार था –
: *अथातो धर्मं व्याख्यास्यामः। श्रुतिप्रमाणकों धर्मः। श्रुतिश्च द्विविधा–वैदिकी तान्त्रिकी च।*

नासिक (महाराष्ट्र) जनपद के इस्मालपुर नामक स्थान पर हारीत धर्मसूत्र का एक हस्तलेख वामनशास्त्री को मिला था जिसमें 30 अध्याय हैं। यह अत्यन्त भ्रष्ट है और इसमें उद्धृतांश भी नहीं मिलते, इस कारण काणे प्रभृति मनीषियों ने इसकी प्रामाणिकता पर सन्देह व्यक्त किया है।

## निरुपित विषय
हारीत धर्मसूत्र में निरूपित विषयों में मुख्य है– 

धर्म का मूल स्रोत; उपकुर्वाण और नैष्ठिक संज्ञक द्विविध ब्रह्मचारी; स्नातक, गृहस्थ, आरण्यक (वानप्रस्थ) सन्यासी; भक्ष्याभक्ष्य, जन्म और मृत्युजन्य अशौच, श्राद्ध, पवित्र व्यवहार, पंचमहायज्ञ, वेदाध्ययन और अनध्याय, राजकर्म, शासन–विधि, न्याय–व्यवहार विधि, स्त्रियों के कर्त्तव्य, प्रायश्चित्त इत्यादि। 

हारीत ने अष्टविध विवाहों में 'क्षात्र' और 'मानुष'– ये दोनों नाम ऐसे दिए गए हैं, जो अन्यत्र नहीं मिलते। अष्टविध विवाहों के अन्तर्गत आर्ष और प्राजापत्य का उल्लेख नहीं है। ब्रह्मवादिनी स्त्रियों को वेदाध्ययन का अधिकार दिया गया है। 

अभिनय–वृत्ति को घृणा की दृष्टि से देखा गया है और रंगकर्मी ब्राह्मणों को देवकर्म तथा श्राद्ध–दृष्टि से निषिद्ध बतलाया गया है। 

डॉ॰ कालन्द ने हारीत धर्मसूत्र में मैत्रायणी संहिता का 'भगवान् मैत्रायणी' के रूप में आदरपूर्वक उल्लेख देखकर इसका सम्बन्ध मैत्रायणी संहिता के साथ स्थापित करने का प्रयत्न किया है। किन्तु यह अभी विवादग्रस्त है। जीवानन्द के द्वारा सम्पादित धर्मशास्त्र संग्रह में हारीत धर्मशास्त्र को 'लघु हारीत स्मृति' और 'वृद्ध हारीत स्मृति' – इन दो रूपों में प्रकाशित किया गया है। लघु हारीत स्मृति में सात अध्याय और 250 पद्य हैं। वृद्ध हारीत स्मृति में आठ अध्याय और 2600 पद्य हैं। इस पर वैष्णव सम्प्रदाय का प्रभाव स्पष्ट है। 

आनन्दाश्रम–संस्करण में इन्हीं आठ अध्यायों को 11 अध्यायों में विभक्त कर दिया गया है।

## सन्दर्भ

## इन्हें भी देखें
* हारीत
* हारीत संहिता (आयुर्वेद का एक ग्रन्थ)

श्रेणी:धर्मसूत्र
श्रेणी:संस्कृत ग्रन्थ